
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 615 

10 Αυγούστου 1999 


ΑΠΟΦΑΣΕΙ Σ 

Αριθ. Α/7/00/2000/20087 

Έγκριση παραχώρησης της χρήσης εκτάσεως αιγιαλού 
παραλίας στην περιοχή Ρίου Ν. Αχαΐας για τις ανάγκες 
της ανπκατάστασης και μετατόπισης των υφισταμέ¬ 
νων ηλεκτρικών καλωδίων της ΔΕΗ στα στενά Ρίου - 
Αντιρρίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ & 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα». 

2. Του Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ», όπως τροποποιήθηκε με το Π.Δ. 166/96 και 
ισχύει. 

3. Του Π.Δ. 71/93 (ΦΕΚ 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Αρχές ή Όργανα διάνομαρχιακού επιπέ¬ 
δου της ΓΓΔΕ του ΥΠΕΧΩΔΕ», καθώς και αυτές του Ν. 
2503/97 (ΦΕΚ 107Α/30.5.97) «Διοίκηση, οργάνωση, στε- 
λέχωση της Περιφέρειας κ.λπ.». 

3. Της απόφασης Δ16α/04/773/29.11.1990 του Υπουρ¬ 
γού Προεδρίας της Κυβέρνησης και του Υπουργού ΠΕ- 
ΧΩΔΕ «Περί εξαίρεσης διοικητικών πράξεων και εγγρά¬ 
φων από τον κανόνα των τριών υπογραφών». 

5. Της κοινής απόφασης Δ17α/03/99/Φ.2.2.1/29.10.1996 
(ΦΕΚ 1006/4.11.96) του Πρωθυπουργού και του Υπουργού 
ΠΕΧΩΔΕ «Ανάθεση αρμοδιοτήτων Υπουργού ΠΕΧΩΔΕ 
στους Υφυπουργούς Περιβάλλοντος, Χωροταξίας και Δη¬ 
μοσίων Έργων Χρ. Βερελή καιθεοδ. Κολιοπάνου». 

6. Του Π.Δ. 91/91 (ΦΕΚ 212/Α/18.3.91) για τη σύσταση Ει¬ 
δικής Υπηρεσίας Δημοσίων Έργων (ΕΥΔΕ) για τη Μελέτη και 
Κατασκευή των Μεγάλων Συγκοινωνιακών Έργων Ν. Αττι¬ 
κής, όπως τροποποιήθηκε με το Π.Δ. 513/30.11.91 (ΦΕΚ 
190Α/12.12.91) και το Π.Δ. 334/97 (ΦΕΚ 230Α/20.11.97) περί 
παράτασης της λειτουργίας ΕΥΔΕ/ΣΕΑ. 

7. Του Π.Δ. 166/96 (ΦΕΚ Α/96) «Σύσταση Γενικής Γραμ¬ 
ματείας Συγχρηματοδοτούμενων Δημοσίων Έργων στο 
ΥΠΕΧΩΔΕ», όπως τροποποιήθηκε με το Π.Δ. 54/97 (ΦΕΚ 
494/10.4.97). 

8. Της κοινής απόφασης Δ 1 6/01/728/Α.Φ./20.11.96 του 
Πρωθυπουργού και του Υπουργού ΠΕΧΩΔΕ με την οποία 


διορίζεται ο Γεώργιος Γανωτής ως Προϊστάμενος της Γε¬ 
νικής Γραμματείας Δημοσίων Έργων του ΥΠΕΧΩΔΕ (ΦΕΚ 
231/Γ/21.11.96). 

9. Του Ν. 2395/96 περί «Κύρωσης Σύμβασης Παραχώ¬ 
ρησης καιΤριμερούς Συμφωνίας του έργουτης Μελέτης, 
Κατασκευής, Χρηματοδότησης και Εκμετάλλευσης της 
Γέφυρας Ρίου - Αντιρρίου, καθορισμός Περιβαλλοντικών 
Όρων και ρύθμιση συναφών θεμάτων» (και ειδικότερα το 
άρθρο 3 παράγραφος 3). 

ΙΟ.Τηναρ. 1 107147/1239/0006Α/99 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων, 

Αφού λάβαμε υπόψη: 

1. Την Α/7/00/2009/166991/3.9.98 απόφαση του Υπουρ¬ 
γού ΠΕΧΩΔΕ για την «έγκριση ανάθεσης Υπερσυμβατι¬ 
κών εργασιών σχετικά με την αντικατάσταση και μετατό¬ 
πιση τ,ων υποθαλασσίων ηλεκτρικών καλωδίων στα στενά 
του Ρίου - Αντιρρίου και την μετατροπή των εναερίων 
γραμμών υψηλής τάσης στους χώρους του έργου σε υπό¬ 
γειες» στον ανάδοχο του έργου ζεύξης Ρίου - Αντιρρίου, 
ΓΕΦΥΡΑ Α.Ε., το από 4.9.98 σχετικό συμφωνητικό με την 
ΓΕΦΥΡΑ Α.Ε. και το από 24.9.98 συμφωνητικό εκτέλεσης 
του έργου μεταξύ της ΓΕΦΥΡΑ Α.Ε. και της Κ/Ξ ΓΕΦΥΡΑ. 

2. Την από 26.1.99 (αρ. πρωτ. 191) άδεια του Δήμου Ρί¬ 
ου Ν. Αχαΐας στην Κ/Ξ ΓΕΦΥΡΑ σχετικά με τη διέλευση 
των υπογείων καλωδίων στο χερσαίο τμήμα της όδευσης. 

3. Την από 7.5.99 αίτηση προς της ΕΥΔΕ/ΣΕΑ (Α.Π. 
20087/10.5.99) της ΓΕΦΥΡΑ Α. Ε. για την παραχώρηση της 
χρήσης της απαιτούμενης έκτασης αιγιαλού και παρα¬ 
λίας στην περιοχή του Δήμου Ρίου, για τη διέλευση υπο¬ 
γείων καλωδίων σε συνέχεια των μετατοπιζομένων υπο¬ 
θαλασσίων καλωδίων, αποφασίζουμε: 

Εγκρίνουμε την παραχώρηση στον ανάδοχο του υπόψη 
έργου ΓΕΦΥΡΑ Α.Ε. της χρήσης της έκτασης αιγιαλού και 
παραλίας στην περιοχή Ρίου Ν. Αχαΐας που εμφανίζεται 
στο από 4.5.99 σχέδιο της Κ/Ξ ΓΕΦΥΡΑ ΡΗΕ - Τ - ΩΡΙΑ/ - 51 - 
ΌΕΝ -Χ-ΟΚΜ -11608 - 0 και θεωρήθηκε από τον Δ/ντή της 
ΕΥΔΕ/ΣΕΑ στις 9.6.99 με τα στοιχεία Ηοό (40ηι. χ 70πι.). 

Οι εργασίες οι οποίες θα εκτελεσθούν αφορούν στην 
αντικατάσταση και μετατόπιση των ηλεκτρικών καλωδίων 
της ΔΕΗ και θα εκτελεσθούν από την Κ/Ξ ΓΕΦΥΡΑ για λο¬ 
γαριασμό του αναδόχου του έργου ΓΕΦΥΡΑ Α.Ε. σύμφω¬ 
να με την όδευση των καλωδίων και την τεχνική περιγρα¬ 
φή που επισυνάπτονται. 

Κατά την εκτέλεση των σχετικών εργασιών πρέπει να 
τηρηθούν οι ακόλουθοι όροι: 

1. Η δημιουργία εργοταξίου και η εναπόθεση υλικών, σε 
χώρους αρμοδιότητας της Λιμενικής Αρχής και του Λιμε¬ 
νικού Ταμείου εκτός των παραχωρουμένων στον ανάδο- 
χο σύμφωνα με την παράγραφο 5.3.1 της σχετικής Σύμ¬ 
βασης Παραχώρησης, θα γίνει κατόπιν σχετικής υποδεί- 
ξεως και εγκρίσεως των Υπηρεσιών αυτών. 

2. Τα προϊόντα βυθοκορήσεων εκσκαφών, καθαιρέσε¬ 
ων κ.λπ. εφόσον δεν είναι δυνατόν να διαστρώνονται, με¬ 
ρικά ή συνολικά, σε κατάλληλους χερσαίους χώρους, που 
θα εγκριθούν αρμοδίως, θα διασκορπίζονται σε κατάλλη¬ 
λες θαλάσσιες περιοχές, με βάθη μεγαλύτερα των 100 
μέτρων, ανατολικά ή δυτικά του άξονα της γέφυρας σύμ¬ 
φωνα με τις υποδείξεις του Γ.Ε.Ν. και σχετική άδεια της 
οικείας Λιμενικής Αρχής και σε απόσταση από την ακτο¬ 
γραμμή μεγαλύτερη των 2 Κπι με τρόπο ώστε η δημιουρ- 
γούμενη πρόσχωση στο βυθό να μην μειώσει το βάθος 
της θάλασσας περισσότερο από 3 μέτρα. 

3. Σε περίπτωση που τυχόν εντοπισθούν αρχαία, απα¬ 
γορεύεται η φωτογράφιση και ανέλκυσή τους καθώς και 
η συνέχιση των εργασιών, ενώ θα πρέπει να ειδοποιηθεί 
αμέσως η Εφορία Εναλίων Αρχαιοτήτων. 

4. Για την ελαχιστοποίηση του κινδύνου αλλοίωσης της 
μορφής και της χλωρίδας και πανίδας του θαλάσσιου χώ¬ 
ρου, οι όποιες επιχώσεις θα γίνουν με εγκιβωτισμό των 
υλικών για ν’ αποφευχθεί ο διασκορπισμός τους με επα¬ 
κόλουθα την αύξηση της θολερότητας στην περιοχή των 
έργων, τη μείωση της πρωτογενούς παραγωγής φυτο- 
πλαγκτού, τη θνησιμότητα στο ζωοπλαγκτό, την ενίσχυση 
των φαινομένων εντροφισμού κ.λπ. 

5. Θα υπάρχουν όλα τα απαραίτητα τεχνικά μέσα για την 
αντιμετώπιση εκτάκτων περιστατικών ρύπανσης της θάλασ¬ 
σας, από διαρροές πετρελαιοειδών (μικρό κατάλληλο σκά¬ 
φος, πλωτά φράγματα, διασκορπιστικές ουσίες, απορρο¬ 
φητικά μέσα και εξοπλισμός καθαρισμού ακτών κ.λπ.), όλα 
σε επαρκείς ποσότητες, καθώς και αντλίες αναρρόφησης. 

6. Ο ανάδοχος θα λαμβάνει μέριμνα για την περιορισμό 
των αιωρουμένων σωματιδίων από τη διαχείριση των αδρα¬ 
νών υλικών με τον ψεκασμό τους και τη συχνή διαβροχή των 
υπαίθριων χώρων του εργοταξίου. Είναι υποχρεωτικό το 
σκέπασμα των φορτηγών κατά τη μεταφορά των υλικών. 

7. Θα γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλος της κατασκευής των έργων και 
μετά την εκτέλεσή τους, θα αποσταλούν σ’ αυτήν σχεδια¬ 
γράμματα κλίμακας 1:5000 και 1:2000, που να δείχνουν τα 
έργα που έγιναν μαζί με τα γύρω από αυτά βάθη. 

8. Απαγορεύεται η εκτέλεση οποιουδήποτε άλλου έρ¬ 
γου στην ίδια περιοχή, χωρίς την έκδοση σχετικής άδειας 
από την αρμόδια Αρχή. 

9. Ο ανάδοχος του έργου (εργολάβος) πριν την έναρξη 
των εργασιών θα ενημερώσει την Λιμενική Αρχή, προκει- 
μένου να εφοδιαστεί με την προβλεπόμενη στο άρθρο 
260 ΓΚΛ άδεια. Επίσης θα λάβει όλα τα απαραίτητα μέτρα 
προστασίας για την αποφυγή ρύπανσης του θαλασσίου 
περιβάλλοντος που θα του υποδείξει η Λιμενική Αρχή 
σύμφωνα με την ισχύουσα νομοθεσία. 

10. Θα ληφθούν όλα τα απαραίτητα μέτρα και θα γίνει 
προσωρινή σήμανση με πινακίδες προς αποφυγή ατυχη¬ 
μάτων κατά τη διάρκεια των εργασιών, όπως θα υποδείξει 
η Λιμενική Αρχή. 

11. Μετά το πέρας των εργασιών θα απομακρυνθούν 
κάθε είδους άχρηστα υλικά που τυχόν θα έχουν συσσω¬ 
ρευτεί στο χώρο του αιγιαλού. 


12. Ο ανάδοχος του έργου θα γνωστοποιήσει την ακρι¬ 
βή ημερομηνία έναρξης και πέρατος των εργασιών, προ- 
κειμένου να εκδοθεί έγκαιρα αναγγελία προς τους ναυτι- 
λομένους. 

Η παρούσα να δημοσιευθεί στην Εφημερίδα της Κυ- 
βερνήσεως. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 


Περιγραφή εργασιών και κατασκευαστικά στοιχεία 
καλωδίων 

Τα υποβρύχια καλώδια σε βάθος θαλάσσης μέχρι 20 μ. 
«θάβονται» σε χαντάκι βάθους 1 +1,5 μ. για λόγους προ¬ 
στασίας από άγκυρες πλοίων, από εργαλεία αλιευτικών 
σκαφών, από τον κυμάτισμά κ.λπ. 

Συγκεκριμένα από την ακτή και για την απόσταση 20 μ. 
το καλώδιο εγκιβωτίζεται σε σκυρόδεμα. Στη συνέχεια και 
μέχρι βάθους θαλάσσης 10 μ. καλύπτεται με σάκκους τσι- 
μένου και το χαντάκι επαναπληρώνεται με υλικό πυθμένα 
και τέλος μέχρι βάθους θαλάσσης 20 μ. το χαντάκι καλύ¬ 
πτεται με φερτές ύλες (βλ. συν. σχ. 1 & 3). 

Τα υπόγεια τμήματα των καλωδίων τοποθετούνται σε 
χαντάκι σε βάθος 1,5 μ. περίπου. Το καλώδιο τοποθετεί¬ 
ται μέσα στο χαντάκι πάνω σ’ ένα λεπτό στρώμμα άμμου. 
Πάνω απ’ το καλώδιο υπάρχει επίσης στρώμμα άμμου πά¬ 
χους 30-50 εκ. Πάνω από την άμμο τοποθετούνται οπλι¬ 
σμένες πλάκες σκυροδέματος. Πάνωαπό τις πλάκες επα- 
ναπληρώνεταιτο χαντάκι με χώμα, ενώ ενδιάμεσα στο χώ¬ 
μα τοποθετείται ένα πλέγμα προστασίας. Τέλος, πάνω 
από το χώμα στρώνεται άσφαλτος πλάκες κ.λπ. ανάλογα 
με τι υπήρχε πριν την εκσκαφή (βλ. συν. σχ 2). 

Στην περίπτωση της διασύνδεσης Ρίου - Αντιρρίου, τα 
Υποβρύχια (Υ/Β) και τα Υπόγεια (Υ/Γ) Καλώδια έχουν δια¬ 
φορετική διατομή και σχεδίασμά. Για το λόγο αυτό είναι 
αναγκαία η χρησιμοποίηση 2 συνδέσμων μεταγωγής σε κά¬ 
θε ακτή (ΐΓαηείίίοη )οίηί5). Οι σύνδεσμοι αυτοί έχουν περί¬ 
που ίδια διατομή με το καλώδιο και μήκος 6 περίπου μέ¬ 
τρων, εγκαθίστανται δε στο ίδιο χαντάκι που τοποθετείται 
και το καλώδιο. Προσωρινά και μόνο για την κατασκευή 
τους, απαιτείται η εκσκαφή τάφρου μήκους 12 μ. πλάτους 
4 μ. και βάθους 1 μ. (βλέπε συν. σχ. 5), η οποία, μετά το τέ¬ 
λος της κατασκευής του συνδέσμου, επαναπληρούνται 
πλήρως. 

Μετά την εγκατάσταση των καλωδίων το έδαφος απο- 
καθίσταται στην προηγούμενη κατάσταση. Η όλη εγκατά¬ 
σταση θα γίνει αντιληπτή μόνο από την τοποθέτηση ενός 
(1) τσιμεντένιου στυλίσκου ύψους 0,7 μ. περίπου στο ση¬ 
μείο προσαιγιάλωσης του Υ/Β Καλωδίου και ένα (1) στο 
κέντρου του συνδέσμου. 

Με τη λύση των τριπολικών καλωδίων ο δεσμευ μένος θα¬ 
λάσσιος χώρος ελαχιστοποιείται, όπως επίσης ελαχιστο¬ 
ποιείται και ο χώρος υπόγειας διέλευσης των καλωδίων. 

Οι νέες θέσεις προσαιγιάλωσης καθώς και η όδευση 
των Υποβρυχίων Καλωδίων, που επελέγη, απομακρύνο¬ 
νται από τις θέσεις αγκυροβολιάς και διαδρομών των 
πορθμείων και έτσι ελαχιστοποιείται ο κίνδυνος βλάβης 
των καλωδίων. 

Επίσης επελέγη η λύση του διπλού οπλισμού των υπο¬ 
βρύχιων καλωδίων, ώστε να ελαχιστοποιείται η πιθανότη¬ 
τα τραυματισμού τους από εξωτερική αιτία. 


ΤΟΜΗ ΠΥΘΜΕΝΑ ΣΕ ΠΕΡΙΟΧΗ ΠΡΟΣΤΑΣΙΑΣ ΤΟΥ Υ/Β 

